CELEX: 32016R1947
Language: ro
Date: 2016-10-25 00:00:00
Title: Regulamentul de punere în aplicare (UE) 2016/1947 al Comisiei din 25 octombrie 2016 de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Tome des Bauges (DOP)]

8.11.2016   
            
            
               RO
            
            
               Jurnalul Oficial al Uniunii Europene
            
            
               L 300/8
            
         REGULAMENTUL DE PUNERE ÎN APLICARE (UE) 2016/1947 AL COMISIEI
   din 25 octombrie 2016
   de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Tome des Bauges (DOP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:
   
               (1)
            
            
               În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Franței de aprobare a unei modificări a caietului de sarcini al denumirii de origine protejate „Tome des Bauges”, înregistrată în temeiul Regulamentului (CE) nr. 503/2007 al Comisiei (2).
            
         
               (2)
            
            
               Prin scrisoarea din 10 aprilie 2015, autoritățile franceze au comunicat Comisiei că, în temeiul articolului 15 alineatul (4) din Regulamentul (UE) nr. 1151/2012, s-a acordat o perioadă tranzitorie, cu încheiere la 31 decembrie 2019, pentru doi operatori care sunt stabiliți pe teritoriul Franței și care îndeplinesc condițiile prevăzute la articolul menționat. În cadrul procedurii naționale de opoziție, operatorii în cauză, care au comercializat neîntrerupt „Tome des Bauges” timp de cel puțin cinci ani înainte de depunerea cererii, au prezentat o declarație de opoziție referitoare la procentajul minim de vaci din rasele Abondance și Tarentaise, precizând că ar avea nevoie de o perioadă pentru a-și adapta compoziția șeptelului. Operatorii în cauză sunt: GAEC du Grand Colombier, Leyat, 73340 Aillon-le-Vieux, Franța; EARL Champtallon, le Mas Dessous, 73340 Aillon-le-Jeune, Franța (3).
            
         
               (3)
            
            
               Deoarece modificarea respectivă nu este minoră în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene
                   (4), în conformitate cu articolul 50 alineatul (2) litera (a) din regulamentul respectiv.
            
         
               (4)
            
            
               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, modificarea caietului de sarcini ar trebui aprobată,
            
         ADOPTĂ PREZENTUL REGULAMENT:
   Articolul 1
   Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea „Tome des Bauges” (DOP).
   Articolul 2
   Protecția acordată în temeiul articolului 1 este limitată la perioada tranzitorie acordată de Franța în temeiul articolului 15 alineatul (4) din Regulamentul (UE) nr. 1151/2012 operatorilor care îndeplinesc condițiile prevăzute la articolul menționat.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 octombrie 2016.
      
         
            Pentru Comisie,
         
         
            pentru președinte
         
         Phil HOGAN
         
            Membru al Comisiei
         
      
   
   
      (1)  JO L 343, 14.12.2012, p. 1.
   
      (2)  Regulamentul (CE) nr. 503/2007 al Comisiei din 8 mai 2007 privind introducerea unor denumiri în Registrul denumirilor de origine protejate și al indicațiilor geografice protejate [Pohořelický kapr (DOP) – Žatecký chmel (DOP) – Pomme du Limousin (DOP) – Tome des Bauges (DOP)] (JO L 119, 9.5.2007, p. 5).
   
      (3)  Decretul nr. 2015-347 din 26 martie 2015, Jurnalul Oficial al Republicii Franceze din 28 martie 2015.
   
      (4)  JO C 433, 23.12.2015, p. 4.